Apstiprināts Biedrības “Partnerība “Kaimiņi” Padomes sēdē prot.nr.4 no 2025.gada 10.jūnijā

**BIEDRĪBAS “Partnerība “Kaimiņi”**

Starpvalstu un starpteritoriālo sadarbības projektu vērtēšanas

NOLIKUMS

**1. Vispārīgie noteikumi**

1.1. Nolikums nosaka kārtību, kādā biedrība “Partnerība “Kaimiņi”” (turpmāk – VRG) vērtē starpvalstu un starpteritoriālo sadarbības projektu atbilstību Sabiedrības virzītas vietējās attīstības stratēģijai (SVVA stratēģija), tostarp sadarbības projekta idejas atbilstību SVVA stratēģijai tehniskās sagatavošanas atbalsta (TA) saņemšanai.

1.2. Nolikumā noteiktā vērtēšanas procedūra atbilst Regulas (ES) 2021/1060[[1]](#footnote-1) 33. pantā noteiktajām vietējo rīcības grupu (VRG) funkcijām, kā arī Ministru kabineta 2025. gada 4. marta noteikumiem Nr. 141[[2]](#footnote-2).

1.3. Nolikuma mērķis ir nodrošināt nediskriminējošu, pārredzamu vērtēšanas procesu un kritērijus, kas novērš interešu konfliktus un nodrošina, ka neviena atsevišķa interešu grupa nekontrolē atlases lēmumus.

**2. Sabiedrības viedokļa apzināšana**

2.1. Informācija par plānoto sadarbības projektu tiek publicēta VRG tīmekļvietnē www.daugavpils.partneribas.lv vismaz 30 kalendārās dienas pirms TA vai sadarbības projekta (ja nesniedz TA) iesnieguma iesniegšanas Lauku atbalsta dienestā (LAD).

2.2. Sabiedrības viedokļa sniegšanai nosaka termiņu vismaz 10 darbdienas no publicēšanas dienas.

2.3. Pēc termiņa beigām VRG Padome vērtē sabiedrības izteiktos iebildumus/priekšlikumus, pieņem lēmumu un publicē to tīmekļvietnē www.daugavpils.partneribas.lv, nodrošinot atgriezenisko saikni.

**3. Vērtēšanas procedūra**

3.1. Vērtēšanu veic VRG Padome, pamatojoties uz nolikumā apstiprinātu procedūru un kritērijiem, kas publicēti tīmekļvietnē.

3.2. Padomes atbildība:  
3.2.1. vērtē TA iesniegumā aprakstītās sadarbības projekta idejas atbilstību SVVA stratēģijai;

3.2.2. vērtē sadarbības projekta atbilstību SVVA stratēģijai;

3.2.3. nodrošina, ka neviena no Padomes interešu grupām nedominē lēmuma pieņemšanā;

3.3.3.nepieļauj interešu konfliktu, ievērojot arī, ka padomes locekļi, kas vērtē un pieņem lēmumu, nepiedalās sadarbības projekta darbībās, kurās izmaksas ir konkrētam dalībniekam;

3.3.4. pieņem lēmumu sēdē, ko dokumentē protokolā;

3.3.5. lēmumu (sēdes protokolu/izrakstu) pievieno TA vai sadarbības projekta iesniegumam.

**4. Vērtēšanas kritēriji**

4.1. TA iesniegums un sadarbības projekta iesniegums tiek vērtēts atbilstoši šādiem kritērijiem:

4.1.1. Projekts risina SVVA stratēģijā identificētu vajadzību.

4.1.2. Projekts atbilst SVVA stratēģijas prioritātei un rīcībai.

4.1.3. Projekts dod ieguldījumu SVVA stratēģijas mērķu sasniegšanā.

4.1.4. Projekts paredz kopīgu darbību īstenošanu.

4.1.5. Projekta izmaksas nepārsniedz stratēģijas finanšu plānā norādīto finansējumu sadarbības projektiem.

4.2. Vērtējot sadarbības projektus vai TA idejas, visos kritērijos jābūt pozitīvam vērtējumam "ATBILST". Pretējā gadījumā projekts netiek atzīts par atbilstošu SVVA stratēģijai.

**5. Dokumentēšana un lēmumu fiksēšana**

5.1. TA iesniegumam un sadarbības projekta iesniegumam pievieno  
VRG Padomes lēmumu (sēdes protokolu/izrakstu), kurā ir norādīta šāda informācija:

5.1.1. personas, kas piedalījušās lēmuma pieņemšanā, to pārstāvētā iestāde, informācija par balsu sadalījumu starp publiskā un privātā sektora pārstāvjiem, kā arī personas, kas nav piedalījušās lēmumu pieņemšanā, ievērojot radušos interešu konfliktu;

5.1.2. sabiedrības viedoklis (ja attiecas) un pamatojums, ja Padome attiecībā uz to pieņem negatīvu lēmumu;

5.1.3. vērtējums atbilstoši kritērijiem ar atsaucēm uz SVVA stratēģiju, saskaņā ar sadarbības projekta vērtējuma veidlapu (pielikums nr.1);

5.2. Ja nepieciešams, pirms TA iesnieguma vai sadarbības projekta iesniegšanas veic grozījumus SVVA stratēģijā.

**6. Noslēguma jautājumi**

6.1. Nolikums stājas spēkā pēc apstiprināšanas VRG Padomē.

6.2. Nolikumu aktualizē, ja tiek grozīti normatīvā bāze vai SVVA stratēģija.

6.3. Nolikums publicējams VRG tīmekļvietnē.

Biedrības “Partnerība “Kaimiņi” koordinatore Inga Krekele

Pielikums Nr. 1.

**Sadarbības projekta vērtējuma veidlapa**

|  |  |  |  |
| --- | --- | --- | --- |
| Nr.p.k. | Kritērijs | Atsauce uz SVVA stratēģiju sadaļu/punktu, sniedz pamatojumu vai skaidrojumu | Vērtējums Atbilst/Neatbilst |
| 1. | Projekts risina SVVA stratēģijā identificētu vajadzību |  |  |
| 2. | Projekts atbilst SVVA stratēģijas prioritātei un rīcībai |  |  |
| 3. | Projekts dod ieguldījumu SVVA stratēģijas mērķu sasniegšanā |  |  |
| 4. | Projekts paredz kopīgu darbību īstenošanu |  |  |
| 5. | Projekta izmaksas nepārsniedz stratēģijas finanšu plānā norādīto finansējumu sadarbības projektiem. |  |  |

1. Eiropas Parlamenta un Padomes 2021. gada 24. jūnija Regula (ES) [2021/1060](http://eur-lex.europa.eu/eli/reg/2021/1060/oj/?locale=LV), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai. [↑](#footnote-ref-1)
2. Ministru kabineta 2025 .gada 4. marta noteikumi Nr.141 “Valsts un Eiropas Savienības atbalsta piešķiršanas kārtība vietējām rīcības grupām starpteritoriālajai un starpvalstu sadarbībai saskaņā ar sabiedrības virzītas vietējās attīstības stratēģiju 2023.–2027. gada plānošanas periodam” [↑](#footnote-ref-2)